เตือนประชาชนภาคตะวันออกเฉียงเหนือ เฝ้าระวังน้ำท่วมฉับพลัน น้ำป่าไหลหลาก  ระดับน้ำโขงเพิ่มขึ้น
กรมป้องกันและบรรเทาสาธารณภัย รายงานข้อมูลคาดการณ์และแจ้งเตือนภัย ประจำวันที่ 4 สิงหาคม 2565 พื้นที่เฝ้าระวังน้ำท่วมฉับพลัน น้ำป่าไหลหลาก น้ำท่วมขัง ภาคตะวันออกเฉียงเหนือ จังหวัดบึงกาฬ อำเภอบุ่งคล้า สกลนคร อำเภอบ้านม่วง และนครพนม อำเภอเมืองฯ ธาตุพนม ขอให้ประชาชนติดตามข้อมูลข่าวสารจากทางราชการ ระวังอันตรายจากสัตว์และแมลงมีพิษ อุบัติภัยจากไฟฟ้าและเพิ่มความระวังการขับขี่พาหนะบริเวณน้ำไหลผ่านทาง  ส่วนพื้นที่เฝ้าระวังระดับแม่น้ำโขงเพิ่มขึ้น ภาคตะวันออกเฉียงเหนือ จังหวัดเลย อำเภอเชียงคาน ขอให้เฝ้าระวังผลกระทบจากการเปลี่ยนแปลงของระดับน้ำที่เพิ่มสูงขึ้นและไหลเชี่ยวประชาชนสามารถแจ้งเหตุและขอความช่วยเหลือทางไลน์ “ปภ.  รับแจ้งเหตุ 1784” และสายด่วนนิรภัย 1784 ตลอด 24 ชั่วโมง